ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004589
ขอให้ดำเนินการจับแมวจรจัดออกจากพื้นที่ บริเวณ ซอยนายเลิศ ถนนเพลินจิต แขวงลุมพินี เขตปทุมวัน กรุงเทพมหานคร จุดสังเกต ให้เข้าไปภายในซอยนายเลิศ (ไม่ระบุระยะทาง) จะพบเห็นทาวน์เฮ้าส์อยู่ทางขวามือ ซึ่งจะอยู่ด้านหลังโรงแรมโรสวูด และเข้าไปจนสุดซอยจะพบเห็นบ้านร้างที่อยู่ติดกับบ้านเลขที่ 1041/36 (อ้างถึงเลขที่บ้านเท่านั้น) เนื่องจากผู้ร้องแจ้งว่าพบเห็นแมวจรจัดเข้าไปอาศัยอยู่ในทาวน์เฮ้าส์ดังกล่าวและบ้านร้าง ซึ่งแมวดังกล่าวทำการกัดสายไฟในรถของประชาชน ส่งกลิ่นเหม็นรบกวน จึงสร้างความเดือดร้อนให้กับประชาชนอย่างมาก ส่งผลให้ผู้ร้องและประชาชนในพื้นที่จำนวนประมาณ 5-6 หลังคาเรือนได้รับความเดือดร้อน มาเป็นระยะเวลาประมาณ 5-6 ปี โดยในระยะแรกผู้ร้องได้พาแมวไปทำหมันและหาบ้านให้แมว แต่ก็มีคนนำแมวมาปล่อยเรื่อย ๆ อีกทั้งยังคลอดลูกขยายพันธุ์เพิ่มจำนวนมากขึ้น ปัจจุบัน (วันที่ 3 กุมภาพันธ์ 2566) มีแมวจรจัดอยู่จำนวน 5 ตัว ประกอบกับมีการระบาดของโรคพิษสุนัขบ้าและมีนักท่องเที่ยวเดินผ่านจำนวนมาก จึงเกรงว่าจะถูกกัดได้ จึงประสงค์ให้หน่วยงานที่เกี่ยวข้องดำเนินการจับแมวจรจัดออกจากพื้นที่ดังกล่าว โดยขอให้พิจารณาเป็นกรณีเร่งด่วน 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata